CELEX: 32019D1092
Language: bg
Date: 2019-06-26 00:00:00
Title: Решение (ОВППС) 2019/1092 на Съвета от 26 юни 2019 година за изменение на Решение (ОВППС) 2017/2302 в подкрепа на дейностите на ОЗХО за подпомагане на операциите по почистване на бившия обект за съхранение на химическо оръжие в Либия в рамките на изпълнението на Стратегията на ЕС срещу разпространението на оръжия за масово унищожение

27.6.2019   
               
               
                  BG
               
               
                  Официален вестник на Европейския съюз
               
               
                  L 173/47
               
            
         РЕШЕНИЕ (ОВППС) 2019/1092 НА СЪВЕТА
         от 26 юни 2019 година
         за изменение на Решение (ОВППС) 2017/2302 в подкрепа на дейностите на ОЗХО за подпомагане на операциите по почистване на бившия обект за съхранение на химическо оръжие в Либия в рамките на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 12 декември 2017 г. Съветът прие Решение (ОВППС) 2017/2302 (1).
                  
               
                     (2)
                  
                  
                     В Решение (ОВППС) 2017/2302 се предвижда 20-месечен период за изпълнение на дейностите, посочени в член 1, параграф 2 от него, след датата на сключване на споразумението за финансиране, посочено в член 3, параграф 3 от него.
                  
               
                     (3)
                  
                  
                     На 27 март 2019 г. отговорната за изпълнението организация Организацията за забрана на химическото оръжие (ОЗХО) поиска от Съюза да удължи срока на Решение (ОВППС) 2017/2302. Удължаването на срока на посоченото решение с 12 месеца ще даде възможност на ОЗХО да продължи дейностите, посочени в член 1, параграф 2 от него след датата на изтичане на срока, посочен в член 5, параграф 2 от решението, и да постигне планираните цели.
                  
               
                     (4)
                  
                  
                     Исканото изменение на Решение (ОВППС) 2017/2302 засяга член 5, параграф 2 от него, както и раздел 6 от приложението към него.
                  
               
                     (5)
                  
                  
                     Както изрично се посочва в искането, отправено от ОЗХО на 27 март 2019 г., продължаването на дейностите, посочени в член 1, параграф 2 от Решение (ОВППС) 2017/2302, би могло да се извърши без финансови последици.
                  
               
                     (6)
                  
                  
                     Поради това срокът на Решение (ОВППС) 2017/2302 следва да бъде удължен, така че да позволи по-нататъшното изпълнение на дейностите, посочени в член 1, параграф 2 от него,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/2302 се изменя, както следва:
            
                        1.
                     
                     
                        Член 5, параграф 2 се заменя със следното:
                        
                           „2.   Срокът на действие на настоящото решение изтича 32 месеца след датата на сключване на посоченото в член 3, параграф 3 споразумение за финансиране между Комисията и ОЗХО или шест месеца след влизането му в сила, ако към тази дата не е сключено споразумение за финансиране.“
                        
                     
                  
                        2.
                     
                     
                        Текстът на раздел 6 от приложението се заменя със следното:
                        „6.   Планирана продължителност
                        Предвижда се продължителността на проекта да бъде 32 месеца.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 26 юни 2019 година.
            
               
                  За Съвета
               
               
                  Председател
               
               G.L. GAVRILESCU
            
         
         
            (1)  Решение (ОВППС) 2017/2302 на Съвета от 12 декември 2017 г. в подкрепа на дейностите на ОЗХО за подпомагане на операциите по почистване на бившия обект за съхранение на химическо оръжие в Либия в рамките на изпълнението на Стратегията на ЕС срещу разпространението на оръжия за масово унищожение (ОВ L 329, 12.12.2017 г., стр. 49).